Alle er de fleraarige, lave Urter (5—20 cm) med nogle grund- 

 stillede, omvendt ægformede Blade og smallere Blade op ad Stænglen. 

 Den øverste Del af denne og de talrige Svøbblade er gærne brun- 

 lig-violette og stærkt haarede, ofte er Svøbbladene helt lodne af 

 Uldhaar. Kurven indeholder talrige tungeformede Randblomster, 

 oftest i flere Kredse; Kronen hos disse varierer fra lila til hvid 

 og er ret kort og omtrent opret, ikke fladt udbredt som hos en 

 Asters. Skiveblomsterne er rørformede og blegt gule og Fnuggen 

 stikker op imellem Kronerne. 



løvrigt er Planterne ret varierende i Udseende, særlig hvad 

 Behaaringen angaar, og man har ment at kunne adskille de tre 

 Typer, der er afbildede paa Tavlerne, som Arter. Disse For- 

 hold er imidlertid endnu ret uudforskede og vil næppe kunne 

 klarlægges, før der finder indgaaende Dyrkningsforsøg Sted, da 

 det hele sikkert er mere kompliceret; rimeligvis findes der en hel 

 Række adskilte Former (Smaa-Arter), og sandsynligvis krydses de 

 indbyrdes og med andre Arter. Tavlerne kan imidlertid tjene til 

 at vise, hvorledes disse Planter kan variere. 



Den Form, der er den almindeligste (E. uniflorus L.), findes i 

 Norge udbredt i Højfjældene gennem hele Landet og er ogsaa fun- 

 det i Island ; den vokser gærne paa tørre Skraaninger og Heder 

 mellem andre Smaaurter og Dværgbuske samt Laver og Mosser. 

 Udenfor vort Omraade findes den i Højfjældsegne i Central-Europa 

 og østover; endvidere er den vidt udbredt i arktiske Egne, f. Eks. 

 i Grønland. 



Den er mindre lodden (uldhaaret) paa Svøbbladene end de 

 andre Former, samt lavere og med bredere Blade. 



Tavle 523. Figg. 1 og 2. To Planter med unge Blomsterkurve. Fig. 3. 

 Kurv set fra Siden. Fig. 4. Skiveblomst (til venstre) og Randblomst (til højre) 

 (Vi). Fig. 5. Øvre Del af Skiveblomst (Vi). Fig. 6. Øvre Del af Skiveblomst 

 med Kurven spaltet saaledes, at Støvdragerne ses (Vi). Fig. 7. Kurv i Frugt- 

 tilstand. Fig. 8. Frugt af Skiveblomst (Vi). 



524. Fjæld-Bakkestjærne, Erigeron uniflorus L., 

 var. erioce'phalus (J. Vahl) Abromeit. 



Den paa Tavle 524 afbildede Form af Fjæld-Bakkestjærne 

 udmærker sig ved den stærke Udvikling af hvidgraa eller graarøde 

 Uldhaar paa Svøbbladene; ogsaa i andre Henseender er den lidt 

 forskellig fra foregaaende (i Reglen lidt grovere end denne og den 

 følgende). 



